L 238/94
DA
Den Europæiske Unions Tidende
27.9.2023
KOMMISSIONENS GENNEMFØRELSESFORORDNING (EU) 2023/2057 af 26. september 2023 om ændring af bilag VII og VIII til gennemførelsesforordning (EU) 2021/620 for så vidt angår godkendelse eller ophævelse af status som sygdomsfri for visse medlemsstater eller zoner deri med hensyn til visse listeopførte sygdomme og godkendelse af programmer for udryddelse af visse listeopførte sygdomme (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 31, stk.
3, og artikel 36, stk.
4, og ud fra følgende betragtninger: (1)
Der fastsættes ved forordning (EU) 2016/429 sygdomsspecifikke regler vedrørende de sygdomme, der er listeopført i henhold til samme forordnings artikel 5, stk.
1, og det fastsættes, hvordan disse regler skal anvendes på diverse kategorier af listeopførte sygdomme.
Forordning (EU) 2016/429 indeholder bestemmelser om, at medlemsstaterne skal fastlægge obligatoriske udryddelsesprogrammer af de i forordningens artikel 9, stk.
1, litra b) omhandlede listeopførte sygdomme, og om valgfrie programmer for udryddelse af listeopførte sygdomme omhandlet i samme forordnings artikel 9, stk.
1, litra c), samt om Kommissionens godkendelse af sådanne programmer.
I henhold til nævnte forordning skal Kommissionen også godkende eller ophæve status som sygdomsfri for medlemsstater eller zoner eller kompartmenter deri med hensyn til visse listeopførte sygdomme, som er omhandlet i forordningens artikel 9, stk.
1, litra b) og c).
(2)
Ved Kommissionens delegerede forordning (EU) 2020/689 (2) suppleres forordning (EU) 2016/429, og der fastsættes kriterier for tildeling, opretholdelse, suspension og ophævelse af status som sygdomsfri for medlemsstater eller zoner eller kompartmenter deri samt krav vedrørende godkendelse af obligatoriske eller valgfrie udryddelses­ programmer for medlemsstater eller zoner eller kompartmenter deri.
(3)
Ved Kommissionens gennemførelsesforordning (EU) 2021/620 (3) fastsættes der gennemførelsesbestemmelser vedrørende de listeopførte dyresygdomme, der er omhandlet i artikel 9, stk.
1, litra a), b) og c), i forordning (EU) 2016/429, for så vidt angår status som sygdomsfri og ikkevaccinationsstatus for visse medlemsstater eller zoner eller kompartmenter deri og godkendelse af udryddelsesprogrammer af disse listeopførte sygdomme.
I bilagene til nævnte gennemførelsesforordning listeopføres medlemsstater eller zoner eller kompartmenter deri med status som sygdomsfri samt allerede godkendte obligatoriske eller valgfrie udryddelsesprogrammer.
Den ændrede epidemiologiske situation for visse sygdomme gør det nødvendigt at ændre visse bilag til gennemførelsesforordning (EU) 2021/620 for at opføre nye sygdomsfrie medlemsstater eller zoner deri på listen og godkende visse obligatoriske eller valgfrie udryddelsesprogrammer, der forelægges Kommissionen.
(4)
For så vidt angår BVD har Tyskland forelagt Kommissionen oplysninger, der viser, at betingelserne for anerkendelse af status som sygdomsfri med hensyn til BVD i delegeret forordning (EU) 2020/689 er opfyldt i hele delstaten Bayern, i størstedelen af delstaten Niedersachsens område, undtagen regionerne Cuxhaven, Göttingen, Northeim, Oldenburg og Stade, i størstedelen af delstaten Nordrhein-Westfalens område, undtagen regionerne Borken.
Gütersloh, Höxter, Kleve og Paderborn, og i størstedelen af delstaten Schleswig-Holsteins område, undtagen regionen Rendsburg-Eckernförde.
Kommissionens gennemgang har vist, at de pågældende ansøgninger opfylder
(1) EUT L 84 af 31.3.2016, s. 1.
(2) Kommissionens delegerede forordning (EU) 2020/689 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår regler om overvågning, udryddelsesprogrammer og status som sygdomsfri for visse listeopførte og nye sygdomme (EUT L 174 af 3.6.2020, s. 211).
(3) Kommissionens gennemførelsesforordning (EU) 2021/620 af 15. april 2021 om regler for anvendelsen af Europa-Parlamentets og Rådets forordning (EU) 2016/429 for så vidt angår godkendelse af status som sygdomsfri og ikkevaccinationsstatus for visse medlemsstater eller zoner eller kompartmenter deri med hensyn til visse listeopførte sygdomme og godkendelse af programmer for udryddelse af disse listeopførte sygdomme (EUT L 131 af 16.4.2021, s. 78).